આજના ડિજિટલ વર્લ્ડનાં ગેજેટ્સ, સ્માર્ટફોન, કમ્પ્યુટર્સ, સોશિયલ મીડિયા વગેરેનું નોલેજ આપતું મેગેઝિન એટલે ‘સાયબરસફર’. આ બધી બાબતોની નાની નાની છતાં ઉપયોગી, નવી અને અજાણી ખૂબીઓ રસપ્રદ રીતે સમજાવવામાં આવે છે. આ મેગેઝિનની ખાસિયત એ છેકે તેમાં વધુ પડતી ટેકનિક બાબતોની ચર્ચા વિના, રસાળ ભાષામાં વિષયોની સમજ આપવામાં આવે છે, સામાન્ય લોકોને ટેકનિકલ બાબતોમાં બહુ રસ પણ હોતો નથી, એમને તો રોજના કામકાજમાં જરૂરી ફીચર વિશે જાણવું જરૂરી હોય છે. આજે ડિજિટલ ટેક્નોલોજી વિશે જાણ્યા વિના ચાલી શકે તેમ નથી ત્યારે આ મેગેઝિન એ વિશે લોકોમાં રસ જગાવીને સમજ કેળવવાનું ઉમદા કામ કરે છે.